मधु (शब्द)

अगर आप शहद पर लेख ढूंढ रहे हैं तो मधु देखिये
मधु बहुत सी हिन्द-आर्य भाषाओँ में प्रयोग होने वाले शब्द है जिसका अर्थ 'शहद' या 'मीठा' होता है। इसका एक अन्य अर्थ 'शराब' भी होता है, विशेषकर 'शहद से बनने वाली शराब', जिसे अंग्रेज़ी में मीड (mead) कहते हैं। यह संस्कृत का शब्द है और बहुत प्राचीन जड़े रखने के कारण बहुत हिन्द-यूरोपीय भाषाओँ में इसके सजातीय शब्द (कॉगनेट) हैं।

 शराब और मधु 
'मधु' और उस से सम्बंधित 'मद' और 'मदिरा' शब्दों का अर्थ 'शहद' के साथ-साथ 'शराब' भी होता है।Allied Chambers transliterated Hindi-Hindi-English dictionary , Henk W. Wagenaar, S. S. Parikh, D. F. Plukker, R. Veldhuijzen van Zanten, Allied Publishers, 1993, ISBN 978-81-86062-10-4, ... madhu मधु (m.) honey; wine, liquor, ardent spirits; the nectar or honey of flowers ...Atlantic's Urdu-English dictionary: a comprehensive dictionary of current vocabulary, Atlantic Publishers & Distri, 1989, ... مد mad (Sansk.) n.f. Wine; honey; intoxication; spirits ... यह सभी शब्द मूलतः संस्कृत के हैं और इसके कुछ सजातीय शब्द अंग्रेज़ी का 'mead', यूनानी का 'μέθν', अवस्ताई का 'मदु', फ़ारसी का 'मय' और प्राचीन चर्च स्लावोनिक का 'मेदू' (medŭ) हैं।Hittite Etymological Dictionary, Jaan Puhvel, Walter de Gruyter, 2004, ISBN 978-3-11-018162-3, ... IE *medhu- basically meant 'sweet' ... Ved. madhu, Toch. B mit, Lith. medus, OCS medu honey ... Ved. madhu [svadu madhu 'sweet mead'], OIr mid, We. medd ... Gk. μέθν ... Avest. madu-, Persian mey 'wine' ... इस 'शराब' वाले अर्थ के साथ मधु और मद के कई और शब्द बनते हैं, जैसे कि 'मधुशाला' और 'मदिरालय', यानि वह जगह जहाँ शराब परोसी जाती हो। इसी तरह 'मदमस्त' शब्द है जिसका अर्थ है 'शराब के नशे में मस्त होना' लेकिन जिसका अलंकारिक प्रयोग उस स्थिति के लिए भी होता है जिसमें प्रेम की तीव्र भावना की वजह से बिना शराब पिए ही नशे की भावना का होना।Aspects, voix et diathèses en hindi moderne: syntaxe, sémantique, énonciation, Annie Montaut, Peeters Publishers, 1991, ISBN 978-90-6831-349-9, ... dusro ko pi:kar madmast banne do, tum bhi: pi:kar madmast bano ... laisse les autres s'enivrer en buvant, toi aussi enivre toi en buvant ...

 रूपकालंकार में प्रयोग 
'मधु' शुरू में केवल 'शहद' का मतलब रखता था लेकिन हिन्दु संस्कृत ग्रंथों में इसका प्रयोग 'शराब' और फिर शराब से सम्बन्धी रूपकालंकार में होना शुरू हो गया। बृहदारण्यक उपनिषद् में, जिसकी कृति एक हज़ार वर्ष ईसापूर्व से पहले हुई मानी जाती है, एक 'मधु ब्राह्मण' नामक अध्याय है।Sureśvara's vārtika on Madhu Brāhmaṇa, Sureśvarācārya, K. P. Jog, Shōun Hino, Motilal Banarsidass Publishers, 1988, ISBN 978-81-208-0438-8, ... space ie, Akasa which is in the earth as also in the stomach, though referred to separately, applies equally to the Supreme Brahman described in the Madhu Brahmana (a chapter of Brhadaranyaka Upanishad) ... अन्य जगहों पर 'वेदों के रहस्यात्मक सार को मधु विद्या कहा गया है'।Soma: the divine hallucinogen, David L. Spess, Inner Traditions / Bear & Co, 2000, ISBN 978-0-89281-731-3, ... the secret essence of the Vedas themselves, was called the madhu-vidya or 'honey doctrine' ... अंग्रेज़ी में 'वाइन' (wine) शब्द का भी ऐसा प्रयोग देखा जाता है, मसलन 'वाइन ऑफ़ ट्रूथ' ('wine of truth' यानि 'सत्य की शराब')। इतिहासकार 'मधु' के इस अलंकारिक प्रयोग को वेदों की कृति के समय के पास जन्मा मानते हैं। सोम को भी, जो प्राचीन हिन्द-ईरानी लोगों का धार्मिक पेय था और जिसे ईरानी अवस्ताई में 'हओमा' कहते थे, वेदों में कभी-कभी 'मधु' पुकारा जाता है। लेकिन यह हिन्द-आर्य शाखा में ही मिलता है, क्योंकि 'अवस्ता, जो सोम की परिभाषाओं को लेकर वेद के बहुत क़रीब है, सोम और मधु के सम्बन्ध को नहीं जानती'।The religion of the Veda , Hermann Oldenberg, Motilal Banarsidass Publ., 1988, ISBN 978-81-208-0392-3, ... the Avesta, which is quite close to the Veda with regard to the terminology of Soma, does not know the equation 'Soma' = 'madhu'. Here, one does not meet the Vedic poet's fondness for playing with the idea of honey ...

 नामों में प्रयोग 
'मधु' से उत्पन्न हुए कई नाम हिन्दु समुदाय में रखे जाते हैं, जैसे कि 'मधुर', 'माधुरी', 'मधुकर', 'मधुसूदन', 'मधुलिका' और 'मधुबाला'।Baby names: over 4000 beautiful Indian names for your child, Vimla Patil, Rupa, 1988, ... Madhubala (f), sweet girl; Madhuchhanda (f), pleasing metrical composition ... Madhulekha (f), beautiful girl; Madhulika (f), honey; Madhumalati (f), a flowering creeper ...

 इन्हें भी देखें 
 मधु (शहद)
 सजातीय शब्द
 हिन्द-यूरोपीय भाषा-परिवार

 सन्दर्भ 

श्रेणी:संस्कृत शब्द
श्रेणी:फ़ारसी शब्द
श्रेणी:अंग्रेज़ी शब्द
श्रेणी:सजातीय शब्द